text: Sarah og Rigmor fingu bronsu í maraton
text: #000001
text: Sí myndirnar: Stórur dramatikkur á Victoria Stadium – rennari frá Guernsey small um tá 400 metrar vóru eftir, og harvið fingu Føroyar heiðursmerki.
text: #000002
text: Dramatikkurin var øgiligur, tá kvinnurnar komu inn á gamla fótbóltsleikvølli í Gibraltar, Victoria Station, har teir seinastu 500 metrarnar av hálvmaraton-kappingini skuldu rennast á rennibreytini kring vølli.
text: #000003
text: Tað var greitt, at sigurin fór til eina av teimum trimum, sum høvdu fylgst í oddinum alla kappingina. Kvinnurnar frá Isle of Wight, Isle of Man og Guernsey. Tað gjørdist kvinnan av Wight, sum vann framman fyri kvinnuni av Manoy.
text: #000004
text: Men kvinnan frá Guernsey kláraði ikki at fylgja við. Tað var sum um hon ikki fann vegin, tá hon skuldi snara inn á rennibreytina, og skjótt gjørdist greitt fyri áskoðararnar, at her var okkurt heilt galið. Royndi rennarin fór skinklandi teir fyrstu 100 metrarnar yvir til mállinjuna fyrstu ferð. Hon var so fjar, at fyrireikararnir gjøgdu ikki mætari enn at taka hana úr kappingini, hóast hon gjørdi tekin til at halda fram seinasta umfangin.
text: #000005
text: Í staðin varð hon borðin yvir til eitt tjald, har hon var viðgjørd, fekk onkra vætu beinleiðis í æðrarnar, so hon kundi koma fyri seg aftur, og tað kom hon.
text: #000006
text: Men júst hetta gjørdi, at Føroyar fingu bronsuheiðursmerki sum lið. Hevði kvinnan av Guernsey megnað at runnið ella kanska gingið teir seinastu 400 metrarnar, hevði Guernsey fingið bronsuna.
text: #000007
text: Í staðin kom Sarah Vallin inn á eitt fimta pláss og Rigmor Napoleonsdóttir Arge inn á eitt 9. pláss, og tað var nóg mikið til bronsuna.
text: #000008
text: Og tað var tað, sum tær høvdu droymt um, men ikki høvdu torað av vóna. So tær vóru fyrndarglaðar tá boðini komu.
text: #000009
text: Hitin hevði verið stór avbjóðing fyri tær báðar.
text: #000011
text: - Tað gekk fínt tað fyrsta pettið. Men so kom sólin fram og tað gjørdist øgiliga heitt. Men eg gav alt, sum eg hevði í mær, og fekk eisini tikið tvær kvinnur, ið runnu framman fyri meg, aftur, men tá eg so kom á mál, var et útlúgvað, segði Sarah Vallin.
text: #000012
text: - Fyrsta triðingin av renningini var eg útkoyrd og átti ikki nógv yvirskot, men so kom eg spakuliga fyri meg, og nú havi eg tað bara super, segði Rigmor tá hon var komin á mál.
text: #000014
text: Eitt flott og óvæntað bronsuheiðursmerki til Føroyar. Tær báðar fáa heiðursmerkið um hálsin á rennibreytini har allar hinar kappingarnar í frælsum ítrótti eru, seinnapartin
text: #000015
text: Oliver Lochley av Manoy vann sannførandi hálvmaratonkappingina fyri menn
  Jenny James av Guernsey megnaði ikki at vinna í mál og varð tikin út. Tað gjørdi, at Føroyar fingu heiðursmerki
  Charlot Metcalf av Isle og Wight vann gull fyri kvinnur
  Sarah Vallin komin í mál sum nummar 5
text: #000018
text: Jenny James av Guernsey megnaði ikki at vinna í mál og varð tikin út. Tað gjørdi, at Føroyar fingu heiðursmerki
text: #000020
text: Sarah Vallin komin í mál sum nummar 5
text: #000022
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000024
text: Dreymahøgg hjá Daniel - Hørður sigraði
text: #000026
text: Venjingarlega fyri landsliðnum og skeið fyri venjarum um vikuskiftið
text: #000027
text: Kári á Høvdanum takkar fyri seg á altjóða pallinum
text: #000028